
CURRENDA XIV. XV. 


JA. Mb. 85. 


N. 2982. 


In Currenda III. ex 24. Februarii 1875. N. 834. propositae fuerunt sub IV. prolixae 
facultates, quas Confessarii a Sede Apostolica durante Jubilaeo 1875. obtinuerunt. Nominatim 
propositum fuit, Confessarios habere facultatem absolvendi ab omnibus peccatis etiam a 
casibus tum Sedi Episcopali tum Summo Pontifici reservatis. Excipiuntur tamen casus 
Summo Pontifici reservati, qui in decretis Summi Pontifieis Benedicti XIV. recensentur. 

Ab his casibus reservatis nunquam Sedes Apostolica concedit simplicibus Confessariis 
facultatem absolvendi poenitentes his casibus irretitos. 

Pro commoditate et notitia Decreta haec per extensum promulgamus: 


Decreta Benedicti XIV., 


qua ad sacramentum penitentie spectant. 


DECRETUM I. 
Contra sollicitantes et complices peccati turpis. 


Sacramentum penitentie, quam secundum post naufragium deperdite gratie tabulam 
sancti Patres apte nuncuparunt, nos licet immerentes ad universi dominici gregis curam 
superna dispositione vocati, omne studium et pastoralem sollicitudinem adhibere tenemur, 
ne, quod post amissam baptismi innocentiam datum est divina benignitate perfugium, per 
demonum fraudem et hominum Dei beneficiis perverse utentium malitiam, naufragis ac 
miseris peccatoribus luetuosum evadat exitium; et quod in salutem et curationem animarum 
a Deo, qui dives est in misericordia, institutum est, execrabili scelestorum quorumdam 
sacerdotum improbitate in earum perniciem atque interitum vertatur. 

Dudum quidem a felicis recordationis Gregorio Papa XV. predecessore nostro per 
suas litteras in forma brevium sub datum Rome apud s. Mariam Majorem die 30. Au- 
gusti 1622, pontificatus sui anno secundo, sapienter provisum fuit contra quoscumque sa- 
cerdotes audiendis confessionibus deputatos, ad turpia et inhonesta sollicitantes: et deinceps 
successivis temporibus ad earum litterarum interpretationem ac declarationem plura subinde 
a congregatione venerabilium fratrum nostrorum S. R. E. cardinalium sub die 11. mensis 
Februarii anno Domini 1661 prodierunt decreta, et a recordatze memorie Alexandro PP. 
VII. pariter predecessore nostro in congregatione generali die 24. Septembr. 1665, coram 
eo habita, inter alias ab evangelica veritate et sanctorum Patrum doctrina alienas et 

dissonas propositiones sexta videlicet et septima hue revocande damnate et prohibite 
fuerunt. Nos itaque mature perpendentes, quanti momenti sit ad æternam animarum salu- 
tem ea ubique exacte observari, et quanti ad infirmas oves curandas et decorem s. eccle- 
sie Dei retinendum intersit, ne aliqui sacerdotes poenitentie sacramento nefarie abutentes 
ponitentibus pro curatione vulnus, pro pane lapidem, pro pisce serpentem, pro medicina 
venenum porrigant, sed animo secum recolentes, se a Christo Domino preesides et judices 
animarum constitutos, ea sanctitate, que sublimitati ac dignitati muneris convenit, tam 
venerandum sacramentum administrent: motu proprio et ex certa scientia ac matura deli- 
beratione nostra prefatas litteras hujusmodi, ac omnia et singula decreta predicta ad il- 
larum interpretationem et declarationem emanata, apostolica auctoritate tenore presentium 
approbamus et confirmamus, illisque omnibus et singulis inviolabilis apostolice firmitatis 
robur adjicimus: atque etiam, quatenus opus sit, denuo committimus et mandamus omnibus 
locorum ordinariis omnium regnorum, provinciarum, civitatum, dominiorum et locorum 
universi orbis christiani in suis respective dioecesibus, ut diligenter, omnique humano res- 
pectu postposito, inquirant et procedant contra omnes et singulos sacerdotes tam sæcula- 
res quam regulares quomodolibet exemptos, ac sedi apostolicae immediate subjectos, quo- 
rumcumque ordinum, institutorum, societatum et congregationum, et cujuscumque dignita- 
tis, et preeminentie, aut quovis privilegio et indulto munitos, qui aliquem poniteniem, 
quecumque persona illa sit, vel in actu sacramentalis confessionis, vel ante vel immediate 
post confessionem, vel occasione aut pratextu confessionis, vel etiam extra occasionem con- 
fessionis in confessionali sive in alio loco ad confessiones audiendas destinato aut electo, 
simulatione audiendi ibidem confessionem, ad inhonesta et turpia sollicitare vel provocare, 
sive verbis sive signis, sive nutibus sive tactu, sive per scripturam aut tunc aut post legen- 
dam teniaverini, aut cum eis illicitos et inhonestos sermones vel tractatus temerario ausu 
habuerint: et quos in aliquo ex hujusmodi nefariis excessibus culpabiles repererint, in eos 
pro criminum qualitate et circumstantiis severe animadvertant per condignas penas juxta 
memoratam Gregorii predecessoris nostri constitutionem, quam hic de verbo ad verbum 
pro inserta haberi volumus: dantes etiam, si opus sit, et rursus concedentes facultatem, ne 
delictum tam enorme et ecclesie Dei injuriosum remaneat ob probationum defectum impu- 
nitum, jam alias in przefata constitutione tributam procedendi cum testibus etiam singula- 
ribus, dummodo prssumptiones, indicia et alia adminicula concurrant. 

„Meminerint preterea omnes et singuli sacerdotes ad confessiones audiendas constituti, 
„teneri se ac obligari, suos poenitentes, quos noverint fuisse ab aliis ut supra sollicitatos, 
„sedulo monere juxta occurrentium casuum circumstantias de obligatione denuntiandi loco- 
„rum ordinariis predictis personam, que sollicitationem commiserit, etiamsi sacerdos sit, 
,Qui jurisdictione ad absolutionem valide impertiendam careat, aut sollicitatio inter confes- 
,Sarium et poenitentem mutua fuerit, sive sollicitationi peenitens consenserit, sive consensum 
„minime prastiterit, vel longum tempus post ipsam sollicitationem jam efüuxerit, aut sol- 
„licitatio a confessario non pro se ipso, sed pro alia persona peracta fuerit. Caveant in- 
„Super diligenter confessarii, ne paenitentibus, quos noverint jam ab alio sollicitatos, sacra- 

„mentalem absolutionem impertiant, nisi prius denuntiationem pradictam ad effectum per- 
,üucentes delinquentem indicaverint competenti judici, vel saltem se, cum primum poterunt, 
,delaturos spondeant ac promittant. 

„Et quoniam improbi quidam homines reperiuntur, qui vel odio vel ira vel alia in- 
,digna causa commoti, aliorum impiis suasionibus aut promissis, aut blanditiis aut minis, 
„aut alio quovis modo incitati, tremendo Dei judicio posthabito et ecclesiae auctoritate con- 
„tempta, innoxios sacerdotes apud ecclesiasticos judices falso sollitacitionis insimulant: ut igi- 
„tur tam nefaria audacia et tam detestabile facinus metu magnitudinis pene ceerceatur, 
„quecumque persona, que execrabili hujusmodi flagitio se inquinaverit, vel per seipsum 
„innocentes confessarios impie calumniando vel sceleste procurando, ut id ab aliis fiat, a 
„quocumque sacerdote quovis privilegio, auctoritate et dignitate munito, preterquam a nobis 
„nostrisque successoribus, nisi in fine vitæ et excepto mortis articulo, spe absolutionis ob- 
„tinende, quam nobis et successoribus preedictis reservamus, perpetuo careat.“ 

Demum magnopere cupientes a sacerdotalis judicii et sacri tribunalis sanctitate omnem 
turpitudinis occasionem et sacramentorum contemptum et ecclesie injuriam longe summo- 
vere et tam exitiosa hujusmodi mala prorsus eliminare, et, quantum in Domino possumus, 
animarum periculis occurrere, quas sacrilegi quidam demonis potius quam Dei ministri, 
loco eas per sacramentum Creatori suo ac nostro reconciliandi, ,majori peccatorum mole 
„onerantes in profundum iniquitatis barathrum nefarie submergunt, nonnullorum venerabilium 
„fratrum nostrorum S. R. E. cardinalium et aliquorum in theologia magistrorum consilio 
„desuper adhibito, accedentibus quoque iteratis plurium episcoporum supplicationibus, hac 
,nostra in perpetuum valitura sanctione, quemadmodum a pluribus episcopis per synodales 
„Suas constitutiones jam factum esse novimus, omnibus et singulis sacerdotibus, tam secu- 
„laribus quam regularibus cujuscumque ordinis ac dignitatis, tametsi alioquin ad confessio- 
nes excipiendas approbatis et quovis privilegio et indulto, etiam speciali expressione et 
„specialissima nota et mentione digno suffultis, auctoritate apostolica et nostre potestatis 
„plenitudine interdicimus et prohibemus, ne aliquis eorum extra casum extreme necessitatis, 
„nimirum in ipsius mortis articulo, et deficiente tunc quocumque alio sacerdote, qui con- 
„fessarii munus obire possit, confessionem sacramentalem persone complicis in peccato turpi 
„atque inhonesto contra sextum decalogi praeceptum commisso excipere audeat, sublata 
„propterea illi ipsi quacumque auctoritate et jurisdictione ad qualemcumque personam ab 
,hujusmodi culpa absolvendam, adeo quidem, ut absolutio, si qvam impertierit, nulla at- 
„que, irrita omnino sit, tamquam impertita a sacerdote, qui jurisdictione ac facultate ad va- 
„lide absolvendum necessaria privatus existit, quam ei per prasentes has nostras adimere 
„intendimus: et nihilominus, si quis confessarius secus facere ausus fuerit, majoris quoque 
„excommunicationis poenam, a qua absolvendi potestatem nobis solis nostrisque successori- 
„bus dumtaxat reservamus, ipso facto incurrat. Declarantes etiam et decernentes, quod 
„nec etiam in vim cujuscumque jubilæi aut etiam bull, quz appellatur cruciate sancte, aut: 
„alterius cujuslibet indulti, confessionem dicti complicis hujusmodi quisquam valeat excipere 
neique sacramentalem absolutionem elargiri; cum ad hunc effectum et in hoc casu nullus 

„confessarius, utpote qui in hujusmodi peccati et poenitentis genere jurisdictione, ut præ- 
„fertur, careat at absolvendi facultate a nobis privatus existat, habendus sit pro confes- 
„Sario legitimo et approbato: non obstantibus constitutionibus et ordinationibus apostolicis, 
„presertim, que nuncupantur cruciatz sancte vel jubilei universalis et plenarii, nec non 
„quibusvis ecclesiarum et monasteriorum et ordinum quorumlibet, quorum ipsi sacerdotes 
„fuerint, etiam juramento, confirmatione apostolica vel quavis firmitate alia roboratis statu- 
„tis et consuetudinibus, privilegiis quoque, indultis et litteris apostolicis sub quibuscumque 
„tenoribus et formis, ac cum quibusvis clausulis et decretis, etiam motu proprio aut alias 
„quomodolibet concessis, etiam iteratis vicibus approbatis et innovatis, quibus omnibus, eo- 
„rum tenores presentibus pro expressis habentes hac vice dumtaxat specialiter et expres- 
„se derogamus, ceterisque contrariis quibuscumque. 

Volumus demum ac precipimus, ut omnes locorum ordinarii, tam preesentes quam 
futuri pro tempore existentes, in approbatione confessariorum tam przedictam constitutionem 
Gregorii predecessoris nostri, quam presentem hanc nostram ab omnibus sacerdotibus 
approbandis attente legi et accurate observari curent, moneantque eos in Domino atque 
hortentur, ut sacrum ministerium ipsorum fidei commissum summa animi innocentia, mo- 
rum puritate, judicii integritate peragant, exhibeantque semetipsos ut ministros Christi et 
dispensatores mysteriorum Dei, Memores prseterea sint, se locum tenere ac vices obire 
summi atque æterni Sacerdotis, qui sanctus, innocens, impollutus per Spiritum sanctum 
semetipsum obtulit immaculatum Deo, ut emundaret conscientiam nostram ab operibus 
mortuis ad serviendum Deo viventi. Sedulo igitur studeant diligenterque caveant, ne quæ- 
rentibus et pulsantibus eorum culpa colum claudatur, ne deperdite oves ad ovile domini- 
cum redire properantes eorum manibus ferarum dentibus dilaniandz tradantur, ne prodigi 
filii egentes et saucii, ad codestem Patrem revertentes, nefaria eorum improbitate gravio- 
ribus peccatorum vulneribus, dum adhuc in via sunt, confodiantur. 

Ut autem presentes litterae ad omnium notitiam facilius deveniant, et nemo illarum 
ignorantiam allegare valeat, volumus illas seu earum exempla ad valvas ecclesie Latera- 
nensis et basilicae principis apostolorum, nec non cancellarise apostolicae curiæque genc- 
ralis in Monte Citatorio, ac in acie Campi Florae de Urbe, ut moris est, affigi et publicari, 
sicque publicatas et affixas omnes et singulos, quos illae concernunt, perinde arctare et 
afficere, ac si unieuique eorum nominatim et personaliter intimatae fuissent: utque ipsarum 
praesentium litterarum transumptis seu exemplis, etiam impressis, manu alicujus notarii publici 
subscriptis, et sigillo alicujus personae in ecclesiastica dignitate constitutae munitis eadem 
prorsus fides tam in judicio quam extra illud ibique adhibeatur, quae ipsis praesentibus 
adhiberetur, si forent exhibitae vel ostensae. 

Nulli ergo omnino hominum liceat, paginam hanc nostrae voluntatis, sanctionis, prae- 
cepti, mandati et derogationis infringere, vel ei ausu temerario contraire, Si quis autem 
hoc attentare praesumpserit, indignationem omnipotentis Dei ac beatorum Petri et Pauli 
apostolorum ejus se noverit incursurum, Datum Romae apud sanctam Mariam Majorem 
anno incarnationis dominicae 1741, Kalendis Junii, pontificatus nostri anno primo. 


DECRETUM Il. 


Contra eosdem complices etc. 


Apostolici muneris partes in procuranda praecipue rerum sacrarum pura illibata- 
que penitus administratione versari debere probe intelligentes, non modo et assiduis hor- 
tationibus et justa, ubi res postulat, legum severitate, ut ab ecclesiasticis quibusque mi- 
nistris sancta sancte tractentur, quantum cum Domino possumus, providere studemus; ve- 
rum etiam leges ipsas, ne forte sinistris interpretationis in alterutram extremam partem 
aut immoderati rigoris aut detestabilis laxitatis perperam detorqueantur: opportune com- 
munire ae roborare pro earumdem tuendo vigore, cum occasio poposcerit, non praetermit- 
timus. Sane cum nos alias per quandam nostram constitutionem, cujus initium est: Sacra- 
mentum penitentie, anno incarnationis dominicae millesimo septingentesimo quadragesimo 
primo Kal. Junii pontificatus nostri anno primo editam, omnibus et singulis sacerdotibus 
tam saecularibus quam regularibus interdixerimus et prohibuerimus: ne aliquis eorum, extra 
casum exiremae necessitatis, nimirum in ipsius mortis articulo et deficiente tune quocum- 
que alio sacerdote, qui confessarii munus obire possit, confessionem sacramentalem perso- 
nae complicis in peccato turpi atque inhonesto, contra sextum decalogi praeceptum commisso, 
excipere auderet; ita ut absolutio, si quam impertivisset, nulla atque irrita omnino esset, 
tamquam impertita a sacerdote, qui jurisdictione et facultate, ad valide absolvendum ne- 
cessaria, ipsi per nos vigore ejusdem constitutionis adempta, privatus existeret, et alias 
prout in memorata constitutione, cujus tenorem praesentibus pro plene et sufficienter ex- 
presso et inserto haberi volumus, uberius dicitur contineri. Cum nos subinde super ea 
dictae constitutionis parte, quae mortis articulum respicit, dubitationes quasdam exortas 
fuisse acceperimus, quarum resolutionem privato cujusque judicio relinquendam minime 
existimamus, ue lex incertis conjecturis et opinionibus jactata in sensus a mente nostra 
alienos forsitan distrahatur, ejusque vigor paulatim langueat atque enervetur: hinc est, 
quod nos omnem dubitandi rationem, quantum cum Domino possumus, de medio auferre 
cupientes, motu proprio ac ex certa scientia et matura deliberatione nostris, deque apo- 
stolicae potetastis plenitudine memoratam constitutionem nostram cum omnibus et singulis 
in ea contentis tenore praesentium, quatenus opus sit, confirmamus, illamque integre, pe- 
nitus e£ omnino, atque ab illis, ad quos spectat et pro tempore quandocumque spectabit, 
inviolabiliter et inconcusse observari praecipimus et mandamus, Praeterea habita super 
his cum venerabili fratre nostro Vincentio, episcopo Praenestino, sanctae Romanae eccle- 
siae cardinali Petra nuncupato, poenitentiario nostro majori, ac dilectis filiis officii pooni- 
tentiariae opostolicae ministris, qui rem jussu nostro mature perpenderunt, deliberatione, 
motu, scientia et potestatis plenitudine paribus, edicimus ac declaramus: eadem „constitu- 
„tione singulis, ut supra, sacerdotibus, quemadmodum interdictum non est in mortis arti- 
„culo personam in praedicto turpi peccato complicem confitentem audire atque ab hujus- 
„modi quoque culpa rite contritam absolvere, deficiente tunc quocumque alio sacerdote, 
„qui confessarii munus obire possit, ita interdici reipsa et prohiberi praedicto modo tunc 

„audire ct absolvere, ut, si alius aliquis sacerdos non defuerit, etiamsi forte iste alius 
„Simplex tantummodo sacerdos fuerit, sive alias ad confessiones audiendas non approbatus, 
„possit nihilominus ipse sacerdos simplex confessionem excipere ac absolutionem impertiri. 
„Porro, si casus urgentis qualitas et concurrentes circumstantiae, quae vitari non possint, 
„ejusmodi fuerint, ut alius sacerdos ad audiendam constitutae in dicto articulo personae 
„Confessionem vocari aut accedere sine gravi aliqua exoritura infamia vel scandalo nequeat, 
„tunc alium sacerdotem perinde haberi censerique posse, ac si revera abesset atque defi- 
„ceret; ac proinde in eo rerum statu non prohiberi socio criminis sacerdoti absolutionem 
„poenitenti ab eo quoque crimine impertiri, Sciat autem complex ejusmodi sacerdos et se- 
„ro animadvertat, fore se reipsa coram Deo, qui irrideri non potest, reum gravis adversus 
„praedictam. nostram constitutionem inobedientiae latisque in ea poenis obnoxium, si prae- 
„dictae infamiae aut scandali pericula sibi ultro ipse confingat, ubi non sunt: imo intelli- 
„gat, teneri se graviter hujusmodi pericula, quantum in se erit, antevertere vel removere 
„opportunis adhibitis mediis; unde fiat, ut alteri cuivis sacerdoti locus pateat illius confes- 
,sionis absque ullius infamia vel scandalo audiendae. Ita enim ipsum teneri vigore memo- 
„ratae nostrae constitutionis declaramus, et nunc quoque ita ipsi faciendum esse districte 
„mandamus et praecipimus. Quod si idem sacerdos aut quovis modo sese nulla gravi ne- 
„cessitate compulsus ingesserit, aut ubi infamiae vel scandali periculum timetur, si alterius 
„Sacerdotis opera requirenda sit, ipse ad id periculum avertendum congrua media adhibere 
„de industria neglexerit, atque ita personae in dicto crimine complicis eoque in articulo, 
,ut praefertur, coustitutae sacramentalem confessionem excipere, ab eoque crimine absolu- 
„tionem largiri nulla, sicut praemittitur, neccessaria causa cogente praesumpserit, quamvis 
,hujusmodi absolutio valida futura sit, dummodo ex parte poenitentis dispositiones a Christo 
„Domino ad sacramenti poenitentiae valorem requisitae non defuerint (non intendimus enim 
„pro formidando mortis articulo eidem sacerdoti, quantumvis indigno, necessariam jurisdic- 
„tionem auferre, ne hac ipsa occasione aliquis pereat): nihilominus sacerdos ipse violatae 
„ausu ejusmodi temerario legis poenas nequaquam effugiet, ac propterea latam in dicta 
„constitutione majorem excommunieationem eodemque plane modo, quo ibidem decernitur, 
,nobis et huic sanctae sedi reservatam incurret, prout illum eo ipso incurrere declaramus, 
,volumus atque statuimus. Non obstantibus omnibus et singulis illis, quae in praefata nostra 
,constitutione voluimus non obstare, caeterisque contrariis quibuscumque.^ Volumus autem, 
ut earumdem praesentium litterarum transumptis seu exemplis etiam impressis, manu 
alieujus notarii publici subscriptis et sigillo personae in ecclesiastica dignitate constitutae 
munitis, eadem prorsus fides in judicio et extra illud ubique locorum habeatur; quae ha- 
beretur ipsis praesentibus, si forent exhibitae vel ostensae. Datum Romae apud sanctam 
Mariam Majorem sub annullo Piscatoris die octava Februarii anno 1745, pontificatus 


nostri anno quinto. 

DECRETUM Ill. 


Contra sollicitantes et sacrificio misse abutentes. 


In generali congregatione sanctae Romanae et universalis inquisitionis, habita in 
palatio apostolico Quirinali coram sanctissimo Domino nostro Domino Benedicto, divi- 
na providentia Papa XIV., et eminentissimis ac reverendis. DD. S. R. E. cardinalibus ad- 
versus haereticam pravitatem inquisitoribus generalibus, a sancta sede apostolica speciali- 
ter deputatis, sanctissimus Dominus noster sollicite animadvertens, quam grave sit delictum 
illorum perditorum hominum, qui sacrosancto missae sacrificio ac salutaris poenitentiae 
sacramento, ad animarum reparationem a Christo Domino institutis, in illarum perniciem et 
damnationem abutuntur, decrevit: ,quod in posterum sacerdotes tam saeculares, quam re- 
„gulares cujuscumque ordinis, instituti, congregationis et societatis, etiam de necessitate 
,exprimendae, vel in actu sacramentalis confessionis, sive illius oceasione aut praetextu, 
„ad turpia sollicitantes, vel sacrificio missae abutentes ad sortilegia, praeter poenas jure 
„et apostolicis constitutionibus, et signanter sanctae memoriae Sisti V. et Gregori XV. 
„contra eosdem inflictas, perpetuam etiam inhabilitationem incurrant ad praefati sacrificii 
„celebrationem;* quodque ejusmodi decretum significetur singulis cujuscumque ordinis su- 
perioribus ac praepositis ad hoc, ut de illo, sicuti et de praedictis aliisque summorum 
Pontificum constitutionibus juxta praescriptum in generali decreto supremae inquisitionis 
die 15. Decembris 1633 semel saltem in anno, id est feria sexta post octavam assumptio- 
nis beatae Mariae Virginis in publica mensa vel in capitulo ad hoc specialiter convocato, 
ac insuper in quocumque generali vel provinciali capitulo, vel alio quovis nomine nuncu- 
pato capitulari congressu, suos subditos ac religiosos commonendos curent, ejusdemque 
commonitionis coram suprema congregatione juratum testimonium exhibeant. 


DECRETUM iV. 


Contra confessarios ecquirentes nomen complicis. 


Ubi primum de perversa quadam et absurda praxi in sacramento poenitentiae 
administrando, apud nonnullos confessarios in Portugalliae et Algarbiorum regnis introducti 
copta, non sine animi nostri dolore, nuntium accepimus, non levi aliquo incertoque ru- 
more ad nos perlatum, sed ita gravibus solidisque fundamentis innixum, ut prudentem 
omnino fidem de periculi cum veritate tum magnitudine facerent; praetermittere non po- 
tuimus, quin continuo datis ad venerabiles fratres eorumdem regnorum ac ditionum archi- 
episcopos apostolicis nostris litteris remedium nascenti malo quam promptissime adhibere- 
mus. Earum vero litterarum die septima mensis Julii superioris anni 1745 editarum, quas 
praesenti huic nostrae constitutioni inserendas existimamus, hic tenor erat: 

sSuprema omnium ecclesiarum sollicitudo, et divina Jesu Christi, omnium pastorum 
„principis, cujus vices plane immerentes gerimus, charitas assidue urget nos, ut pro com- 
„missa divinitus imbecillitati nostrae universi dominici gregis cura semper advigilantes, 

„periculis animarum, sicubi forte superimpenderint, per omnes christiani orbis populos ae 
„nationes opportune, quantum cum Domino possumus, occuramus, atque iis praecipue regnis 
„et locis peculiari quodam apostolicae nostrae charitatis studio auctoritatisque providentia 
,consulamus, in quibus, cum fides, religio, pietas quam maxime floreant, callidus humani 
„generis hostis nocere fidelibus dum aperto bello desperat, per insidias molitur, in angelum 
Scilicet sese lucis transfigurans, et ementita boni specie incautis illudens; qua ex arte non 
„minora saepe animarum detrimenta, quam ex aggressione manifesta esse proventura ne- 
„quissimus veterator confidit. In harum autem fraudum numero computamus, quod in flo- 
„rentissimis Portugaliae et Algarbiorum regnis et ditionibus, quibus vos antistites summa 
„cum sacerdotalis virtutis vestrae commendatione praesidetis, et quibus pro singulari erga 
„Catholicam ecclesiam atque apostolicam hanc sanctam sedem observantia meritae debentur 
,laudes, nuper evenisse non sine ingenti animi nostri dolore cognovimus. Pervenit enim 
haud ita pridem ad aures nostras, nonnullos istarum partium confessarios falsa zeli imagi- 
ne seduci se passos, sed a zelo secundum scientiam longe aberrentes, perversam quandam 
et perniciosam praxim in audiendis Christi fidelium confessionibus et in saluberrimo poe- 
nitentiae sacramento administrando invehere atque introducere coepisse; ut videlicet, si 
forte in poenitente incidissent, socium criminis habentes, ab iisdem  poenitentibus socii 
hujusmodi seu complicis nomen passim exquirerent, atque ad illud sibi revelandum non 
inducere modo saudento conarentur; sed, quod detestabilius est, denuntiata quoque, nisi 
revelarent, absolutionis sacramentalis negatione, prorsus adigerent atque compellerent: 
imo etiam complicis ejusdem nedum nomen, sed habitationis insuper locum sibi exigerent 
designari. „Quam illi quidem  intolerandam imprudentiam tum procurandae complicis 
„correctionis aliorumque bonorum colligendorum specioso praetextu colorare, tum emen- 
„dicatis quibusdam doctorum opinionibus defendere non dubitarent; cum revera opiniones 
„hujusmodi, vel falsas et erroneas sequendo vel veras et sanas male applicando, perni- 
„ciem tam suis quam poenitentium animabus consciscerent; ac sese praeterea plurium 
„gravium damnorum, quae inde facile consecutura fore praevidere debuerant, reos coram 
,Deo aeterno judice constituerent. Et vero jam secuta fuisse multa ejusmodi damna 
infelici experientia compertum est: nec fieri potuit, quin ea de causa et oblocutiones 
„et scandala, et non ministrorum tantum, sed sacri etiam ipsius ministerii odium et ani- 
„morum ingens conturbatio in populo fidei exorta sint. Tristia nos haec nuntia cum ac- 
„cepimus, simul audivimus, contra exitialem hujusmodi abusum protinus justa indignatione 
„pro munere suo commotos fuisse dilectos filios nostros S, R. E. cardinales Nunum a 
,Cunha, in issdem Portugalliae et Algarbiorum regnis generalem inquisitorem, et Thomam 
„de Almeyda, patriarcham Lisbonensem, atque utrumque sollicite gliscenti malo compes- 
„cendo atque etiam eradicando allaborasse. Nos autem, ne in tam gravi animarum discri- 
mine ulla ex parte apostolieo nostro ministerio deesse videamur, neve mentem hac super 
„re nostram apud vos obscuram et ambiguam esse sinamus:* notum vobis esse, volumus, 
memoratam superius praxim penitus reprobandam esse, eamdemque a nobis per praesentes 
nostras in forma brevis litteras reprobari atque damnari tamquam scandalosam et perni- 

ciosam, ac tam famae proximorum quam ipsi etiam sacramento injuriosam, tendentemque 
ad sacrosancti sigilli sacramentalis violationem, atque ab ejusdem poenitentiae sacramenti 
tantopere proficuo et necessario usu fideles abalienantem. „Eapropter, venerabiles fratres, 
„quamquam de pastorali vestra vigilantia nihil est, quod dubitemus: supremi tamen officii 
„quoque nostri esse censemus, alacritatem ipsam vestram hae mentis nostrae aperta signi- 
„ficatione et apostolicis insuper hortationibus nostris intensius acuere et excitare, ut pro 
„se quisque vestrum opportunioribus, quascumque prudentia suggesserit, initis rationibus, 
„et efficacioribus quibusque juris remediis, quoad opus fuerit, contra delinquentes ministros 
,adhibitis, noxiam hujusmodi novitatem strenue insectemini, ac pene nascentem opprima- 
„tis, neque patiamini traditis curae vestrae ovibus ibi offendiculum parari, ubi salus a 
„Christo posita est, ab eoque divinae misericordiae fonte illas averti ac deterreri, ad quem 
,8b eodem Redemptore nostro ad abluendas dealbandasque in sanguine suo animas aman- 
„tissime invitantur. Iaterea, dum a zelo vestro ac prudentia luculentiora nobis certo pol- 
»licemur vestrae pietatis et observantiae argumenta, apostolicam benedictionem cum uber- 
„Tima coelestium charismatum copia conjunctam vobis, venerabiles fratres, ex animo im- 
„pertimur. Volumus autem, ut praesentium transumptis sive exemplis, etiam impressis, ma- 
„nu alicujus notarii publici subscriptis, et sigillo personae in dignitate ceclesiastica consti- 
tutae munitis, eadem prorsus ubique fides adhibeatur, quae praesentibus adhiberetur et 
„adhiberi posset, si forent exhibitae vel ostensae. Datum Romae apud sanctam Mariam 
„Majorem sub annulo Piscatoris die 7. mensis Julii 1745, pontificatus nostri anno quinto. 
„Cajetanus Amatus." 

Has porro nos litteras in forma brevis tunc datas iterum praesentibus nostris confir- 
mamus et roboramus, easque ab omnibus et singulis fideliter exacteque observari injun- 
gimus atque praecipimus: 

„Statuentes insuper ac decernentes, ut quicumque cujusvis status, gradus, conditionis, 
„dignitatis et ordinis, etiam speciali et individua, ad effectum, ut hisce nostris praesentibus 
,comprehendantur, mentione et expressione digni, ausus in posterum fuerit docere, licitam 
„esse hujusmodi praxim, prout ea in relato nostro brevi exponitur ac reprobatur, vel 
„Scribere aut loqui praesumpserit in ejusdem damnatae praxis defensionem; vel ea, quae 
„in dicto brevi contra eamdem praxim decreta sunt, impugnare, aut in alienos sensus te- 
„mere detorquere seu interpretari, incidat ipso facto in excommunicationem, a qua non 
„possit, praeterquam in articulo mortis, ab alio, quacumque etiam dignitate fulgente vel 
„auctoritate suffulto, nisi a nobis vel a pro tempore existente Romano Pontifice absolvi.* 

Et quia non modo cavendum est, ut, quae sunt a nobis in praeinsertis litteris decreta, 
ab omni impugnatione, contradictione pravaque interpretatione salva sint et immunia, ve- 
rum etiam, ne quis in sacramenti poenitentiae administratione ab eorum omnimoda obser- 
vantia umquam recedat; idcirco omnibus et singulis confessariis utriusque cleri tam sae- 
cularis quam regularis, quantumvis exempti et quacumque speciali et expressa meutione 
alias fortasse nominandi, graviter et districte, divini interminatione judicii, atque in virtu- 
te sanctae obedientiae, prohibemus: „ne conformiter ad praedictam reprobatam praxim pœ- 

„nitentes, qui peccatum seu crimen aliquod, cujas socium aut socios habuerint, ipsis in 
„tribunali poenitentiae confiteantur, interrogare praesumant de nomine socii sen complicis, 
„loco habitationis, vel alliis hujusmodi adjnnetis sive circumstantiis, expressionem magis- 
„que individuam ejusdem complicis manifestationem concernentibus; eidem ponitenti, si 
„manifestare renuerit, sacramentalem absolutionem denegando: alioquin noverint, sese ultra 
„peccati lethalis ineursum suspensioni ab officio audiendarum confessionum aliisque etiam 
„gravioribus penis fore subjiciendos.* 

Praeterea, quoniam contra damnatum hujusmodi exitialem abusum, ne eum animarum 
pernicie radices agat, necesse ducimus modum ac formam etiam in foro externo procedendi 
et ultrices adversos reos poenas imponendi, statuere atque ordinare, omnesque super hoc 
exorituras, vel ctiam jam exortas dissensiones componere et penitus amputare, volumus, 
decernimus ac declaramus: ,quod docentes, ut supra, licitam esse praxim a nobis jam 
„reprobatam, vel in ejusdem praxis defeusionem scribentes aut loquentes, vel ejusdem 
„reprobationem in memorato nostro brevi contentam impugnantes, aut perverse interpre- 
»tantes, in officio sanctae inquisitionis praedictorum regnorum atque ditionum severe pu- 
„niantur, et contra eos et eorum quemlibet in eodem officio procedatur, non minus ac 
„contra illos ibidem procedi solet, qui asserunt, tradunt, tuentur opiniones scandalosas, per- 
,Bhiciosas, et uti tales a sede apostolica rejectas et condemnatas. 

Similiter in eodem officio procedendum erit et procedi volumus ac statuimus contra 
,Confessarios quoque, ut supra delinquentes, ac de nomine complicis poenitentem interro- 
„gantes, eidemque poenitenti, nisi illud sibi manifestet, absolutionem denegautes. Dummo- 
„do tamen hujusmodi interrogandi ac denegandi actus talibus circumstantiis conjunctus sit 
„ac convestitus, quae sic agentem confessarium de adhaesione ad praedictam reprobatam 
„praxim tamquam ad licitam, vel alio quovis modo de prava credulitate suspectum 
„reddant.* 

Itaque contra praedictos omnes et singułos delinquentes, tam saeculares quam quo- 
rumvis etiam quomodolibet exemptorum ac sedi apostolica immediate subjectorum ordinum, 
institutorum, societatum et congregationum regulares, cujuscumque dignitatis ac praeeminen- 
tiae, aut quovis privilegio muniti existaut, et quorum specialis ct nominatim mentio facien- 
da sit, praedictorum regnorum ac ditionum inquisitores, potestate a nobis tradita, et qua- 
tenus opus sit, praesentium tenore de novo concessa, prout in causis fidei, juxta sacrorum 
canonum formam, nec non sancti officii inquisitionis hujusmodi constitutiones, privilegia, 
consuetudines et decreta d'ligentur inquirant et procedant, et quos in aliquo ex hujusmo- 
di excessibus culpabiles repererint, in eos pro criminum qualitate et circumstantiis sus- 
pensionis ab officio confessiones audiendi vel etiam ab executione ordiuum, privationis be- 
neficiorum, dignitatum, ac perpetuz inhabilitatis ad illa, nec non vecis active ac passive, 
si regulares fuerint, aliasque poenas decernant; omnes etiam vel earum tantum aliquas in 
perpetuum vel ad. tempus infigendo. 

„Quicumque vero alium quemlibet aliquo ex supradictis modis deliquisse cognoverint, 
eum intra terminum dierum, in edictis sancti officii ejusmodi inquisitionis præñgi solitum, 

„eidem sancto officio denuntiare teneantur; alioquin poenas non denuntiantibus per eadem 
„edicta infligi consuetas incurrant. Verumtamen ab hujusmodi onere denuntiandi justis de 
„causis eximi volumus et eximimus personam ipsam poenitentem dumtaxat in causa propria; 
„id est in casu, quod suum peccatum confitens a confessario adigatur ad sibi manifestan- 
„dum nomen complicis in eodem peccato: tunc enim poenitentem hujusmodi ab obligatione 
„eumdem confessarium denuntiandi liberamus. Sed quando aliunde, quam ex propria, ut 
„dictum est, confessione, noverit confessarium aliquo ex superius enumeratis et sancto 
„officio denuntiaudis modis deliquisse, tunc eum et ipse denuntiare ex ista aliunde habita 
,notitia teneatur. 

,Quod si confessarii de complicis nomine perperam interrogantis absolutionemque, ni 
sibi detegatur, denegantis actum contingat ejusmodi esse, ut, quamvis imprudens et malus, 
„Simplex tamen quidam et nudus actus fuerit, id est iis circumstantiis destitutus, quae de 
„prava credulitate, vel de mala adhssione ad praxim in saepe dicto nostro brevi repro- 
„batam tamquam ad licitam, eumdem confessarium suspectum reddant; tunc istiusmodi 
„delictum neque denuntiationis oneri neque sancti offieii praedicti cognitioni subjectum 
„erit; sed de illo cognoscere atque in delinquentem confessarium per suspensionem ab 
„audiendis confessionibus vel alias canonicas et legitimas penas pro delicti modo animad- 
„vertere, ad locorum ordinarios in sua cujusque dicecesi omnino spectabit.* 


His igitur cirea ordinem, formam modumque contra ejusmodi delinquentes procedendi, 
ut praefertur, constitutis, ac suis unicuique judici ecclesiastico juribus assignatis et distri- 
butis; hane nos deinceps regulam ab omnibus observari ac custodiri volumus et mandamus, 
si quando talia delicta deprehendi contigerit, quae tamen haud umquam posthac eventura 
iu Domino confidimus, accedente insuper praeclara. inclytae Lusitanae nationis universae 
erga sedem apostolicam observantia et obedientia, nec non eximia tum istius sanctae in- 
quisitionis officio tum cujusque loci ordinariorum numquam defutura vigilantia. Quapropter 
quaecumque aliter quam praesentibus nostris decrevimus et constituimus, sive in edictis 
praefati officii inquisitionis, sive in quibuslibet quorumvis ordinariorum mandatis aut pas- 
toralibus litteris vel decretis antehac statuta prodierunt, ea nos, quoniam post apostolicam 
hanc a nobis propositam agendi seu judicandi normam, minus necessaria fore censemus, 
desinere jam et cessare, ac, veluti numquam emanassent, omnem obligandi vim amittere, 
motu proprio ct ex certa scientia deque apostolicae potestatis plenitudine declaramus, sta- 
tuimus atque sancimus: decernentes, easdem praeinsertas, nec non praesentes nostras litte- 
ras, et in eis contenta quaecumque, etiam ex eo, quod quicumque, cujusvis status, gradus, 
ordinis, przeminentiae et dignitatis existant, seu alias speciali et individua mentione et ex- 
pressione digni, in praemissis interesse habentes, seu habere quomodolibet praetendentes, 
ilis non consenserint, nec ad ea vocati, citati et auditi, neque causae, propter quas tum 
praeinsertae tum praesentes emanaverint, sufficienter adductae, verificatae et justificatae 

fuerint, aut ex alia qualibet etiam privilegiata causa, colore, pratextu et capite, de sub- 
reptionis vel obreptionis aut nullitatis vitio, seu intentionis nostrae vel interesse habentium 
consensum, aliove quolibet defectu notari, impugnari aut in controversiam vocari posse, 
sed ipsam presentes, easdemque prefatas in forma brevis litteras, firmas, validas et effi- 
caces existere et fore; suosque plenarios et integros effectus sortiri et obtinere, et ab 
omnibus et singulis praemissis, ad quos spectat, seu pro tempore spectabit, exacte et in- 
violabiliter observari. 

Sicque et non aliter in praemissis censeri, atque ita per quoscumque judices ordina- 
rios et delegatos, etiam S. R. E. cardinales, et contra hereticam pravitatem generales 
inquisitores, legatos quoque de latere et apostolicae sedis nuntios, aliosve quoslibet qua- 
cumque auctoritate, potestate et praeeminentia fungentes et functuros, sublata eis et eorum 
cuilibet aliter judicandi et interpretandi facultate, judicari et definiri debere, ac irritum et 
inane, si secus super his a quoquam scienter vel ignoranter contigerit attentari. 

Non obstantibus quibusvis apostolicis, et in universalibus sive provincialibus aut sy- 
nodalibus conciliis editis generalibus, sive specialibus constitutionibus et ordinationibus, 
edictis quoque praedicti inquisitionis officii, et quorumcumque ordinariorum, etiam episco- 
et metropolitanorum mandatis, litteris pastoralibus sive decretis, nec non ejusdem officii 
et quarumcumque ecclesiarum, etiam episcopalium et metropolitanorum, et quorumeumque 
ordinum, congregationum, religionum et institutorum, etiam societatis Jesu, aliisve quibusvis, 
etiam juramento, confirmatione apostolica vel quavis firmitate alia roboratis statutis, stilis, 
usibus et consuetudinibus; privilegiis quoque, indultis et litteris apostolicis eidem inquisi- 
tionis officio illiusque inquisitoribus, commissariis aliisque officialibus, tum etiam ecclesiis 
eorumque preelatis, ordinibus, congregationibus, institutis, societatibus illorumque superiori- 
bus et personis quibuslibet, sub quibusvis verborum tenoribus et formis, et cum quibus- 
cumque etiam efficacissimis et insolitis derogationibus, clausulis atque decretis, etiam motu 
et apostolicae potestatis plenitudine similibus, seu ad quarumcumque personarum, etiam regia 
aliave qualibet mundana vel ecclesiastica potestate fulgentium instantiam, vel alias quomo- 
dolibet in contrarium praemissorum concessis, confirmatis et innovatis. 

Quibus omnibus ef singulis, etiamsi pro illorum sufficiente derogatione, de illis eorum- 
que totis tenoribus specialis et individua, ac de verbo ad verbum, non autem per clausu- 
las generales idem importantes, mentio seu quaevis alia expressio habenda, aut alia exqui- 
sita forma ad hoc servanda foret, tenores praedictos pro sufficienter et de verbo ad verbum 
expressis et insertis habentes, ad praemissorum effectum, hac vice dumtaxat specialiter e 
expresse derogamus. Volumus autem, ut earumdem praesentium transumptis etc. Datum in 
arce Gandulphi, Albanensis dioecesis, anno incarnationis dominicae 1746, quarto nonas 
Junii, pontificatus nostri anno sexto. 

Nr. 2984. 


A sacra Congregatione Jndicis librorum prohibitorum obtinuimus sequens decretum, 
quod Venerabili Clero Dioecesano pro notitia et usu communicamus: 


Decretum. 


Feria VI. die 25. Junii 1875. 


Sacra Congregatio Eminentissimorum ac Reverendissimorum Sanctae Romanae Eccle- 
siae Cardinalium a SANCTISSIMO DOMINO NOSTRO PIO PAPA IX Sanctaque 
Sede Apostolica Indici librorum pravae doctrinae, eorumdemque proscriptioni, expurgationi, 
ac permissioni in universa christiana Republica praepositorum et delegatorum, habita im 
Palatio apostolico vaticano die 25 Junii 1875 damnavit et damnat, proscripsit proscri- 
bitque, vel alias damnata atque proscripta in Indicem Librorum prohibitorum referri man- 
davit et mandat quae sequuntur Opera. 

Saggi di psicologia e logica. — Saggio sulla Natura. Dante, il poeta del pensiero. — 
Saggio sulla filosofia dello spirito. — Della immortalità dell’ anima. — Opere della mar- 
chesa Marianna Fiorenzi Waddington. — Firenze le Monnier 1864 - 1866 - 1867 - 1868, 

Il Papato ai tempi dell Impero da Constantino a Giustiniano e il Papato ai tempi 
nostri con alcune note illustrative sulle leggi del 13 Maggio 1871 e 19 Giugno 1873.— 
Roma Tip. Eredi Botta 1874. 

Sulla prossima fine del mondo; ristretto dell’ Opera dell’ ultima persecuzione della 
Chiesa e della fine del mondo per D. Bernardino Negroni sacerdote regolare (alias P. 
Barnaba). — Bologna società tipografica dei compositori 1874. 

Trattato di Morale umana emancipata da ogni dogma e pregiudizio. Semplici letture 
ad uso del popolo che legge, intende e ragiona per Aurelio Turcotti. — Vol. 3. presso 
Ermanno Loescher in Roma, Torino, Firenze 1875. 

Dirrschmidt : Die kloesterlichen Genossenschaften in Bayern, und die Aufgabe der 
Reichsgesetzgebung. — Nórdlingen 1875. — Latine: De Congregationibus religiosis in Ba- 
varia, et de ordinationibus circa eas a legislatione faciendis, — Nerolingae 1875. Opus 
praedamnatum ex Regula II Indicis. 

Friedrich : Der Kampf gegen die deutschen Theologen und theologischen Fakultaeten 
in den letzen zwanzig Jahren etc. — Bern 1875. — Latine: De oppugnatione theologo- 
rum Germanicorum et facultatum theologicarum hisce ultimis viginti annis etc, — Bernae 
1875. Opus praedamnalum ex Regula II. Indicis. 

Auctor Operis cui titulus: Le mie preghiere per cura di M. Pietro Bignami canonico 
onorario della Chiesa milanese. — Milano 1866. Prohib. Decr. 12. Aprilis 1867, lauda- 
biliter se subiecit et Opus reprobavit, 

Auctor Operum quorum titulus: Y Gesuiti e la Repubbliea di Venezia, documenti etc. ; 
pubblicati per la prima volta, con annotazioni, dal Cav. prete Giuseppe Cappelletti Ve- 

neziano etc. — Venezia 1873. Kł: Breve corso di storia di Venezia condotta sino ai nos- 
tri giorni a facile istruzione popolare ete. pel medesimo Cappelletti. — Venezia 1872. Pro- 
hib. Decr. 14 Julii 1873, et 5 Februarii 1874, laudabiliter se subiecit et Opera reprobavit. 

Itaque nemo cujuscumque gradus et conditionis praedicta Opera damnata atque pro- 
scripla, quocumque loco, et quocumque idiomate aut in posterum edere, aut edita legere vel 
retinere audeat, sed locorum Ordinariis, aut haereticae pravitatis Inquisitoribus ea trade- 
re teneatur sub poenis in Indice hbrorom vetitorum indictis. 

Quibus SANCTISSIMO DOMINO NOSTRO PIO PAPAE IX per me infra- 
scriptum S. I. C. a Secretis relatis, SANCTITAS SUA AD probavit, et promul- 
gari praecepit. In quorum fidem etc. 


Datum Romae die 26. Junii 1875. 


ANTONINUS CARD. DE LUCA Praefectus. 


Fr. Hieronymus Pius Saccheri Ord. Praed, 
S. Ind. Congreg. a Secretis. 
Loco t Sigilli. 


Die 2 Julii 1875 ego infrascriptus magister Cursorum testor supradictum Decretum 
affisum et publicatum fuisse in Urle, 
Philippus Ossani Mag. Curs. 


E Consistorio Episcopali. 
Tarnoviae die 31. Julii 1875. 


Nr. 2977. 


Mieszkańcy wioski Brzeszeza wcielonćj do Parafii Oswiccimskiéj upra- 
szają o zarządzenie składki w Diecezyi na dokończenie budowy Ro- 
ścioła nowego, 

Mieszkańcy wioski Brzeszcze liczącćj przeszło 1500 dusz chwalebny powzięli zamiar, 
wymurowania kościoła nowego i utworzenia filialnego lub parafialnego kiedyś kościoła, a 
to z powodu, iż od swego obecnego kościoła parafialnego w Oświęcimie oddaleni są blisko 
9 1% mili. — Połączonemi siłami wzięli się do budowy kościoła, którego kosztorys Bis- 
kupiemu Konzystorzowi przedłożony, wynosi 25,359 złr. 57 ct. w. a. Dotąd wydali już 
16.712 złr. 82 ct. w. a. i budowę pod dach doprowadzili, brakuje im atoli dalszych fun- 
duszów. Wszystkie źródła miejscowe już zostały wyczerpane. Najjaśniejszy Monarcha $. p. 
Cesarz Ferdynand udzielił wsparcie w kwocie 300 złr. w. a. znaczne jednak wydatki po- 
chłonęły wszystkie dary i zasoby. Udali się tedy owi bogobojni mieszkańcy za pośrednie- 
twem swego zacnego Proboszcza do Nas, byśmy w celu dopomożenia do budowy nowego 
kościoła zarządzili składkę z Diecezyi Naszéj, na którą otrzymali pozwolenie z Wysokie- 
go €, k. Prezydium Namiestnictwa z dnia 5. Lipca 1875 L. 4542. Polecamy tedy tych 


biednych o chwałę Boga i zbawienie dusz swoich troskliwych Brzeszczan pamięci i sercu 
czułemu tak Wielebnego Duchowieństwa jako tóż i pobożnych Diecezan. Nie mamy teraz 
fundatorów możnych, stosunki majątkowe bardzo się zmieniły, połączonemi jednak siłami 
tak licznój Diecezyi dusz uskutecznić ku chwale Boga możemy. Aechcą tedy Wielebni Dusz 
Pasterze z ambony polecić ten ludek Boży gorliwości swych Wiernych, a uzbierany datek 
na ręce Biskupiego Konzystorza odesłać. 
Z Biskupiego Konzystorza, 
w Tarnowie dnia 31. Lipca 1875. 


Nr. 3121. 
Uwiadomienie o zgonie AGENORA hrabiego GGEUCHOWSKIEGO Na- 


miestnilta Cesarshiegow Galicyi i polecenie duszy Jego modrom Wie- 


lebuego Duchowieństwa i pobożnych parafian. 


Już z dzienników krajowych powzięło Wielebne Duchowieństwo smutną nowinę, że dnia 
3go Sierpnia 1875, o godzinie 7. min. 20. rino w 64. roku życia swego, opatrzony s. Sakra- 
mentami, przeniósł się do wieczności, po długićj chorobie 


AGENOR amnasia GOLUCHOWSKI, 


Jego ces. i król. Apostolskiej Mości rzeczywisty tajny radca i podkomorzy, Ordynat, były c. 
k. minister stanu, ces. król. namiestnik królestwa Galicyi i Lodomeryi z W. Ks. Krakowskićm, 
prezydent ces. król. krajowej dyrekeyi skarbowéj we Lwowie, dziedziczny członek Izby Pa- 
nów wysokićj Rady Państwa, poseł na sejm kraju, kawaler wielkiego krzyża król. węgier- 
skiego orderu S. Szczepana, ces. austryjackiego orderu żelaznej korony I. klasy, wielkiego krzy- 
£a ces. rosyjskiego orderu Aleksandra Newskiego i ces. ross. orderu św. Stanisława, kawaler 
honorowy udzielnego zakonu Johannitów, Dr. obojga praw, protektor gal. towarzystwa gospo- 
darczego, honorowy obywatel miast: Lwowa, Krakowa, Tarnopola, Tarnowa, Rzeszowa, Ha- 
licza, Brzeżan, Jasła, Zaleszczyk, Kołomyi, Wieliczki, Sącza, Sokala, MikoPajowa, Leżajska 
Jordanowa, Lubaszowa, Rohatyna, Trembowli, Drohobycza, Jarosławia, Przemyśla, Stanisła- 
wowa, Bełza, Śniatyna, Ropczyc, Mościsk, Sanoka, Biecza, Dobczyc, Mielca, Kolbuszowy, 
Oświęcima, Stryja, Kafusza, Złoczowa, Brodów, Bolechowa, Doliny, Jaworowa, Żółkwi, Gródka, 
członek wielu towarzystw, Ordynat na Skale, dziedziczny pan dóbr Husiatyna, Hniżdyczowa, 
Janowa, Szuparek i t. d. 

Nie jest to zadaniem Naszém, wyliczać tutaj wzniosłe czyny i wysokie zasługi, jakie s. 
p. Namiestnik Gołuchowski położył dla kraju rodzinnego, a jakie położył dla Monarchii i Tronu. 
Z przytoczonych tytułów poznać można, Ze ś. p. Hrabia Gołuchowski był człowiekiem: peł- 
nym zasług, a zarazem synem narodu, którym z woli Najjaśniejszego Monarchy przez 25 lat 

rządził. — Był on Polakiem, który od najniższych szczebli w urzędzie wzniósł się do najwyż- 
szych w państwie godności, a to pracą swoją i zdolnościami. Można doń śmiało zastósować 
pamiętne słowo: „nie z chleba ani soli, ale z tego, co mnie boli, urósłen:.* Za trzema zawo- 
dami był Namiestnikiem Cesarskim w Galicyi od r. 1849, przez lat 40, późnićj od r. 1866 do 
1868 a następnie w r. 1871 do zgonu swego. W roku 1859 powołał go Najjaśniejszy Mo- 
narcha na prezesa ministrów całego państwa, Jako namiestnik był bardzo czynnym, do samej 
śmierci zajmował się sprawami kraju, sprawy szkolne i drogi najwięcćj go zajmowały, on 
czynnie okazał, że można być dobrym Polakiem, a zarazem wiernym dynastyi Cesarskićj. Uży- 
wał też wielkiego zaufania Najjaśniejszego Monarchy, kióry mu nie tylko swego przybocznego 
lekarza do Lwowa przysłał, lecz nadto codziennie o przebiegu słabości jego donosić sobie ka- 
zał. Jako dobry syn kościoła, zajmował się troskliwie jego losami, popierał jego dobrobyt, u- 
marł po chrześciańsku. Dwukrotnie się spowiadał i dwukrotnie zaopatrywał się na drogę do 
wieczności. Dwie godziny przed śmiercią przyjął pocieszenie Kapłańskie, uścisnął dłoń Ka- 
płana, a ucafowawszy wizerunek Ukrzyżowanego, podany mu przez małżonkę swoję i poże- 
gnawszy ją po raz ostatni... oddał ducha Bogu swemu. 

Umarł jako dobry katolik, wierny słaga Monarchy, miłośnik narodu swego. Przewielebne 
Duchowieństwo zechce w najbliższą Niedzielę po kazaniu zgon jego ogłosić ludowi zgroma- 
dzonemu a zarazem wezwać do gorących modłów za jego duszę, by mu Bóg dać raczył 
Wieczny odpoczynek. 

Z Biskupiego Konzystorza, 


w Tarnowie dnia 4. sierpnia 1875. 


Nr. 2786. 
Piis ad aram suffragiis commendantur. 

R. D. Ludovicus Rudnicki Cooperator in Międzybrodzie mortuus est in Dobra die 
9. Julii 1875. Sacramentis moribundorum provisus anno aetatis sue 39. Sacerdotii 16. 
consociationi dioecesanae reciprocarum precum pro felici morte adscriptus. 

Defunetus die 13. Aprilis 1875. Perillustris Alexander Lgocki Parochus in Otfinów 
cujus obitum promulgavimus in Currenda IX. sub 26. Maji 1875. N. C. 1313. adscriptus 
quoque fuit Consociationi precum pro felici morte. Sodales Consociationis pro utroque missae 


sacrificium litare tenentur. 
E Consistorio Episcopali, 


Tarnoviae die 31. Julii 1875. 


E Consistorio Episcopali, 


Tarnoviae die 12. Augusti 1875, 


JOSEPHUS ALOJSIUS, 


Episcopus Tarnoviensis. 


Tarnoviae 1875. Typis A. Rusinowski, Typographi ad honores Episcopalis. Impensis Consistorii. 


